Apr 15,2016
అంబేద్కర్‌ మంచి ఆర్థికవేత్త
నవతెలంగాణ, వాణిజ్య విభాగం: భారత రత్న బీఆర్‌ అంబేద్కర్‌ 125వ జయంతి వేడుకలు సైఫాబాద్‌లోని 'భారతీయ జీవిత బీమా సంస్థ' (ఎల్‌ఐసీ) జోనల్‌ కార్యాలయంలో ఘనంగా జరిగాయి. కార్యాలయంలో ఏర్పాటు చేసిన వేడుకల్లో జోనల్‌ మేనేజర్‌ కె. గణేష్‌ పాల్గొని అంబేద్కర్‌ చిత్రపటానికి పూలమాల వేసి నివాళులర్పించారు. ఈ సందర్భంగా ఆయన మాట్లాడుతూ భీమ్‌ బహుముఖ ప్రజ్ఞాశాలి అని అన్నారు. అంబేద్కర్‌లో మేటి విద్యావేత్త, ఆర్థికవేత్త అనీ.. అత్యుత్తమ రాజ్యాంగ నిర్మాత అని కొనియాడారు. పలు సుగుణాల మేళవింపైన ఆంబేద్కర్‌ మానవత్వం కలిగిన మానవమూర్తి అని అన్నారు. భీమ్‌ సమాజంలోని అసమానతలు రూపుమాపేందుకు విశేషంగా కృషి చేశాడని వివరించారు. ఈ సందర్భంగా అంబేద్కర్‌ బోధనలతో కూడిన పుస్తక సంపుటిని జోనల్‌ మేనేజర్‌ అవిష్కరించారు. ఈ కార్యక్రమంలో ఎల్‌ఐసీ సినియర్‌ అధికారులు ఎస్‌.బెహరా, పి.వినోదక్‌ కుమారీ, పి.కె.గుప్తా, పి.కె. సంఘం, మజహర్‌ హుస్సేన్‌ ఆర్‌ఎం(సీసీ) తదితరులు పాల్గొని ప్రసంగించారు. వేడుకగా జరిగిన ఈ కార్యక్రమంలో కార్యాలయ సిబ్బంది అధికారులు పాల్గొన్నారు.
మీ స్నేహితులకు రికమెండ్ చెయ్యండి